Appendiks C

Ydelsesbeskrivelse -

Levering af Tjenesteydelser, Reservedele og Tilbehør til entreprenørmaskiner, entreprenørmateriel og traktorer

# Generelt

Nærværende dokument beskriver de generelle krav med hensyn til leverencerne omfattet af aftalen.

Forsvaret inkl. alle dele af det danske forsvar undergivet Forsvarschefens kommando råder over en flåde entreprenørmaskiner, entreprenørmateriel og traktorer af forskellige mærker, modeller og årgange, der skal serviceres, repareres og vedligeholdes både i civile og i Forsvarets egne garager.

# Koncept

Aftalen vedrører Tjenesteydelser som Service og Reparation, samt levering af Reservedele og Tilbehør, til en gruppe af entreprenørmaskiner, entreprenørmateriel og traktorer, der ikke allerede er omfattet af en eksisterende serviceaftale. Det opgivne antal entreprenørmaskiner, entreprenørmateriel og traktorer er et øjebliksbillede, da entreprenørmaskiner, entreprenørmateriel og traktorer anskaffes eller skrottes løbende, ligesom det forventes at en række allerede indkøbte entreprenørmaskiner, entreprenørmateriel og traktorer, i løbet af kontraktperioden vil blive inddraget i nærværende aftale. Leverandøren forventes at kunne udføre ovenstående Tjenesteydelser, samt forsyne Forsvaret med Reservedele og Tilbehør til såvel den nuværende som fremtidige flåde af entreprenørmaskiner, entreprenørmateriel og traktorer. FMI vil kommunikere ændringer i fordelingen af entreprenørmaskiner, entreprenørmateriellet og traktorer, som en del af den løbende rammeaftaleopfølgning.

Der henvises til Appendiks A.1, hvor entreprenørmaskinerne, entreprenørmateriellet og traktorerne, der på udbudstidspunktet er en del af arven, er oplistet.

Det er derfor **væsentligt** at pointere, at antallet af entreprenørmaskinerne, entreprenørmateriellet og traktorerne under aftalen er dynamisk, forstået på den måde, at der løbende afhændes entreprenørmaskiner, entreprenørmateriel og traktorer på grund af alder eller stand. Derudover kan der komme flere entreprenørmaskiner, entreprenørmateriel og traktorer til, når serviceaftaler udløber. Antallet af entreprenørmaskiner, entreprenørmateriel og traktorer er derfor ikke konsistent

Appendiks C.1 indeholder udvalgte Reservedele og Tilbehør, som historisk repræsenterer omkring 80 % af værdien af de indkøbte Reservedele. Appendiks C.1 skal derfor ikke anses som en udtømmende liste af Reservedele, men som et repræsentativt udsnit af Forsvarets historiske forbrug. Tilbudsgiver har under hver produktkategori i Appendiks C.1 muligheden for at indsætte supplerende reservedele og tilbehør.

Aftalen omfatter derfor den til enhver tid foreliggende liste over entreprenørmaskiner, entreprenørmateriel og traktorer, som Forsvaret og øvrige myndigheder under Forsvarsministeriet fremlægger.

Den vindende tilbudsgiver vil i samarbejde med FMI sikre en hurtig implementering af rammeaftalen.

# Struktur af kravspecifikation og kravopfyldelse

Kravspecifikationen består udover dette Appendiks A, også af Appendiks A.1 , Appendiks C og Appendiks C.1.

Alle krav er inddelt i ”Mindstekrav” i klassificeringskolonnen. Mindstekrav er markeret med **”M”.**

For hvert krav, er det i kolonnen ”dokumentation” angivet, hvordan tilbudsgiver skal beskrive eller dokumentere opfyldelse af kravet. Der er følgende kategorier for kolonnen ”Dokumentation”:

| Klassificerings-ID | Beskrivelse |
| --- | --- |
| **M** | Et Mindstekrav **skal** opfyldes af tilbudsgiver. Hvis blot et enkelt Mindstekrav ikke er opfyldt, vil tilbuddet ikke indgå i den videre evaluering. |

| Dokumentations-ID | Beskrivelse |
| --- | --- |
| J/N | Tilbudsgiver skal svare J (ja) eller N (nej) til, om kravet er opfyldt. Eventuelt efterfulgt af kommentarer. Bemærk, at hvis kravet er et Mindstekrav, vil et nej-svar gøre tilbuddet ukonditionsmæssigt. |

## Tilbudsgiver skal i kolonnen ”Kravopfyldelse” angive, om kravet er opfyldt.

## Det er afgørende, at der for Mindstekrav anføres et J (Ja). Det er ikke tilladt tilbudsgiver at tage forbehold overfor et Mindstekrav.

# Overordnet beskrivelse af Reservedele og Tilbehør

## Obligatoriske Reservedele og Tilbehør

Appendiks A.2 indeholder en liste af dele og tilbehør, der skal erstattes. Appendiks A.2 skal ikke anses som en del af kravspecifikationen, men anvendes udelukkende til at orientere virksomhederne om Forsvarets historiske forbrug. Appendiks C.1 indeholder en liste af Reservedele og Tilbehør, som skal erstatte delene og tilbehøret angivet i Appendiks A.2, og som Leverandøren skal tilbyde. Dette er de obligatoriske dele. Det er derfor et mindstekrav, at en Reservedel og/eller Tilbehør bliver tilbudt for hver linje i Appendiks A.2, ved at prissætte dem for hver enkelt linje i Appendiks C.1 – Leverandørens priser og leveringstider. Et mindstekrav skal opfyldes af tilbudsgiver. Hvis et mindstekrav ikke er opfyldt, vil tilbuddet ikke indgå i den videre evaluering.

De obligatoriske Reservedele og Tilbehør er vurderet af FMI til at udgøre den overvejende indkøbsvolumen under denne aftale. Vurderingen er foretaget på baggrund af historiske indkøbsdata, samt forventninger for fremtidige indkøb.

## Supplerende Reservedele og Tilbehør

I tillæg til de obligatoriske Reservedele og Tilbehør angivet i Appendiks C.1, skal Leverandøren kunne levere andre Reservedele og Tilbehør, indenfor Tilbudsgivers sortiment, til entreprenørmaskinerne, entreprenørmateriellet og traktorerne, der er angivet i Appendiks A.1.

Formålet med at kunne anskaffe de supplerende Reservedele og Tilbehør er at sikre, at FMI kan anskaffe yderligere reservedele udover de obligatoriske reservedele, der er angivet i Appendiks C.1. FMI får dermed mulighed for at anskaffe det bredest mulige sortiment af Reservedele og Tilbehør, uden samtidig at begrænse potentielle tilbudsgivere, ved at kræve Reservedele og Tilbehør som ikke alle kan levere.

Tilbud for supplerende Reservedele og Tilbehør vil ikke blive evalueret, idet disse Reservedele og Tilbehør ikke beskrives nærmere i udbudsmaterialet, men ordrer for supplerende Reservedele og Tilbehør bestilles, jf. proceduren angivet i afsnit 5 i Rammeaftalen.

## Mindstekrav til Obligatoriske Reservedele og Tilbehør

| **ID-nr.:** | **Beskrivelse af krav** | Klassificering | Dokumentation | Kravopfyldelse |
| --- | --- | --- | --- | --- |
|  | **Kvalitet af obligatoriske og supplerende reservedele**  Tilbudsgiver erklærer og garanterer, at alle tilbudte reservedele i Appendiks C.1 passer til entreprenørmaskinerne, entreprenørmateriellet og traktorerne angivet i Appendiks A.1, og er af god kvalitet (Fit for Purpose), der er almindeligt anerkendt i branchen, og som er tilstrækkelig holdbare til, at formålet med leverancen specificeret i afsnit 3 (tre) i rammeaftalen opfyldes, uden at der opstår behov for reparation eller modifikationer inden for garantiperioden. | **M** | Y/N |  |
|  | **Tilbudsafgivelse**  Tilbudsgiver skal udfylde Appendiks C.1 – *Leverandørens Priser og Leveringstider* med hensyn til de angivne krav i dette dokument. | **M** | Y/N |  |

# Tjenesteydelser

Entreprenørmaskinerne, entreprenørmateriellet og traktorerne i gruppen er placeret over hele Danmark (dog ikke Grønland, Færøerne og internationale operationer (INTOPS)) på Forsvarets eller øvrige myndigheder under Forsvarsministeriets lokationer generelt. Aftalen er derfor landsdækkende, og det er et ubetinget krav, at leverandøren kan agere over alt i Danmark.

Entreprenørmaskinerne, entreprenørmateriellet og traktorer er fordelt med cirka 30 % på Sjælland og cirka 70 % i Jylland. Nedenstående er en liste over hovedparten af Forsvarets lokationer. Dertil kan komme øvrige myndigheder under Forsvarsministeriets adresser. Listen skal derfor ikke ses som udtømmende:

|  |  |
| --- | --- |
| Birkerød (Høvelte) | Oksbøl |
| Fredericia | Rønne |
| Frederikshavn | Ålborg Kaserner og Flyvestation |
| Haderslev | Skive |
| Holstebro | Skjern |
| Karup | Slagelse |
| Korsør | Hjørring |
| Lemvig | Nørresundby |
| Nykøbing Sj (Kongsøre) | Varde |
| Nørre Nebel | Vordingborg |
| Roskilde (Skalstrup) | Skrydstrup |

Fordelingen af entreprenørmaskinerne, entreprenørmateriellet og traktorerne kan justeres op og ned for det enkelte etablissement, på grund af ændringer i opgaver mv.

Entreprenørmaskinerne, entreprenørmateriellet og traktorerne anvendes på etablissementer og øvelsesterræner til øvelsesvirksomhed og indgår i operationer. Der vil være flere brugere af samme af ovenstående materiel. I kraft af opgavernes vekslende karakter vil der være et varieret brugsmønster af materiellet.

## Overordnet beskrivelse af Tjenesteydelser

Aftalen omfatter en række Tjenesteydelser som udføres på baggrund af en konkret bestilling fra FMI, i forhold til den enkelte entreprenørmaskine, entreprenørmateriel og traktor. Der indgåes derfor ikke en service- og vedligeholdelsesaftale baseret på en fast årlig pris for de enkelte entreprenørmaskiner, entreprenørmateriel og traktorer, men derimod en ’samhandelsaftale’, baseret på konkrete bestillinger af ydelser.

Tjenesteydelser omfattet af Aftalen er overordnet følgende:

* Service af entreprenørmaskiner, entreprenørmateriel og traktorer i henhold til servicehæfte eller efter nærmere bestilling,
* Reparationer inkl. medgåede reservedele,
* Hente – bringe ordning,

Entreprenørmaskiner, entreprenørmateriel og traktorer omfattet af Aftalen vil ikke være underlagt garanti fra leverandøren af entreprenørmaskinerne, entreprenørmateriellet eller traktorerne. Der vil derfor ikke skulle arbejdes med ’garantisager’.

Aftalen omfatter ikke:

* Opfyldning med brændstof, olie, kølervæske og sprinklervæske mellem eftersyn,
* Reparation af tilbehør (medmindre der er tale om fabriksmonterede dele).

## Mindstekrav til Tjenesteydelser

| **ID-nr.:** | **Beskrivelse af krav** | Klassificering | Dokumentation | Kravopfyldelse |
| --- | --- | --- | --- | --- |
|  | **Service af entreprenørmaskiner, entreprenørmateriel og traktorer i henhold til servicehæfte eller efter nærmere bestilling**  Service omfatter al ordinær og yderligere bestilt service af entreprenørmaskiner og traktorer.  Leverandøren skal udføre ordinær service, som omfatter service som foreskrevet af originalproducenten i henhold til entreprenørmaskinens, entreprenørmateriellets og traktorens servicehæfte samt alle almindeligt accepterede eller af originalleverandøren tilføjede servicebulletins. Dette inkluderer ordinær service inklusiv skift af de hertil påkrævede dele og driftsmidler som beskrevet i servicehæftet. Yderligere bestilt service omfatter eksempelvis service af klimaanlæg / AC og hjulskift, stenslag på rude, rudeskift, rudereparation og korrosionsbeskyttelse. Afregning af de påkrævede reservedele og driftsmidler sker i overensstemmelse med Leverandørens tilbud.  Leverandøren skal udføre service on-site på Forsvarets etablissementer eller i konkrete aftalte tilfælde, afhente entreprenørmaskinen, entreprenørmateriellet eller traktoren på aftalt sted og udføre service på værksted. Leverandøren skal afgive sit tilbud til Køber inden for 5 Arbejdsdage efter modtagelse af Indkøbsordren, jf. kontraktens pkt. 5.3. Entreprenørmaskiner, entreprenørmateriel og traktorer vil være klar til afhentning på aftalt sted senest ved Leverandørens modtagelse af Indkøbsordren. Leverandøren skal udføre servicen og tilbagelevere entreprenørmaskiner, entreprenørmateriel og traktorer på aftalt sted ikke mere end 20 Arbejdsdage regnet fra den dag, hvor Leverandøren har bekræftet den endelige Indkøbsordre.  Leverandøren skal i sit tilbud foruden angivelse af antal timer og antal og pris for nødvendige reservedele, også angive leveringstiden indtil entreprenørmaskiner, entreprenørmateriel og traktorer er leveret til aftalt sted. Leveringstiden skal fastsættes under hensyntagen til udførelsen af service, og tilbageleveringen til Køber skal ske uden ugrundet ophold. Herved forstås at service skal påbegyndes direkte efter tilbuddet er godkendt af Køber, og at alene leveringstid på reservedele kan begrunde en længere fastsat leveringstid i tilbuddet end hvad der er normal leveringstid for den pågældende type af service. Ved leveringstid på reservedele skal Leverandøren afsøge alle muligheder for at skaffe reservedelen hurtigere, også selvom det betyder, at reservedelen anskaffes fra andre leverandører end fra Leverandørens sædvanlige underleverandører.  Leverandøren skal give en timepris pr. time for udført service. Den afgivne timepris skal være baseret på, at ydelsen udføres on-site på Forsvarets etablissmenter. Medgåede reservedele og driftsmidler afregnes separat. | **M** | Y/N |  |
|  | **Reparationer**  Leverandøren skal udføre alle reparationer herunder udskifte reservedele inkl. drifts- og smøremidler. Reparationer skal udføres i henhold til originalleverandørens forskrifter for den pågældende entreprenørmaskine, entreprenørmateriel og traktor. Leverandøren skal bortskaffe alle reservedele samt drifts- og smøremidler, som fjernes fra entreprenørmaskinen, entreprenørmateriellet og traktoren, hvor reparation af den pågældende del ikke længere er økonomisk.  Leverandøren skal udføre service on-site på Forsvarets etablissementer eller i konkrete aftalte tilfælde, afhente entreprenørmaskinen eller traktoren på aftalt sted og udføre service på værksted. Leverandøren skal afgive sit tilbud til Køber inden for 5 Arbejdsdage efter modtagelse af Indkøbsordren, jf. kontraktens pkt. 5.3. Entreprenørmaskinen, entreprenørmateriellet og traktoren vil være klar til afhentning på aftalt sted senest ved Leverandørens modtagelse af Indkøbsordren. Leverandøren skal udføre reparationen og tilbagelevere entreprenørmaskinen, entreprenørmateriellet og traktoren på aftalt sted ikke mere end 20 Arbejdsdage regnet fra den dag, hvor Leverandøren har bekræftet den endelige Indkøbsordre.  Leverandøren skal i sit tilbud foruden angivelse af antal timer og antal og pris for nødvendige reservedele, også angive leveringstiden indtil entreprenørmaskinen, entreprenørmateriellet og traktoren er leveret til aftalt sted. Leveringstiden skal fastsættes under hensyntagen til at udførelsen af type af reparationen, og tilbageleveringen til Køber skal ske uden ugrundet ophold. Herved forstås at reparationen skal påbegyndes direkte efter tilbuddet er godkendt af Køber, og at alene leveringstid på reservedele kan begrunde en længere fastsat leveringstid i tilbuddet end hvad der er normal leveringstid for den pågældende type af reparation. Ved leveringstid på reservedele skal Leverandøren afsøge alle muligheder for at skaffe reservedelen hurtigere, også selvom det betyder, at reservedelen anskaffes fra andre leverandører end fra Leverandørens sædvanlige underleverandører.  Leverandøren skal give en timepris pr. time for udført reparation. Den afgivne timepris skal være baseret på, at ydelsen udføres on-site på Forsvarets etablissmenter. Medgåede reservedele og driftsmidler afregnes separat. | **M** | Y/N |  |
|  | **Hente – bringe ordning**  Leverandøren skal facilitere en hente - bringe ordning af de omfattede entreprenørmaskiner, entreprenørmateriel og traktorer fra Forsvarets etablissementer til Leverandørens værksteder eller anden aftalt plads. Hentning af entreprenørmaskiner, entreprenørmateriel og traktorer skal iværksættes indenfor 3 Arbejdsdage, regnet fra Købers afgivelse af en Indkøbsordre. Tilbagebringning af entreprenørmaskiner, entreprenørmateriel og traktorer skal ske indenfor 3 Arbejdsdage regnet fra den dag, hvor den på gældende Tjenesteydelse er afsluttet hos Leverandøren.  På det enkelte etablissement vil entreprenørmaskiner, entreprenørmateriel og traktorer blive opsamlet på aftalt sted, hvorfra leverandøren skal afhente entreprenørmaskiner, entreprenørmateriel og traktorer. Det pågældende sted vil være inden for 0 - 2 kilometer fra hovedvagten på det pågældende etablissement. Der kan dog være lokale forhold som omlægning af veje, igangværende øvelsesvirksomhed, uplanlagt travlhed på værksteder og lignende, som kan medføre lidt længere transport på et etablissement. Der aftales en kommunikationsprocedure med leverandøren, så sådanne informationer kan videregives og planlægges.  Leverandøren skal ved afhentning af entreprenørmaskiner, entreprenørmateriel og traktorer gennemgå det for skader og mangler. Rapport om konstaterede skader skal fremsendes til FMI inden for 2 Arbejdsdage efter afhentning er sket.  Leverandøren kan anvende de eksisterende militære nummerplader i forbindelse med kørsel uden for Forsvarets etablissementer. Der er derfor ikke krav om afmontering eller tildækning af militære nummerplader.  Leverandøren skal tegne en ansvarsforsikring, der dækker skader, som opstår i forbindelse med transporten til og fra Forsvarets etablissementer til og fra Leverandørens værksted eller andet aftalt sted. | **M** | Y/N |  |

# Kategorier af entreprenørmaskiner, entreprenørmateriel og traktorer

Nedenfor findes de aktuelle kategorier af entreprenørmaskiner, entreprenørmateriel og traktorer, som Reservedelene og Tilbehøret, angivet i Appendiks C.1 skal anskaffes til. Tilbudsgiverne kan med fordel orientere sig i Appendiks A.1 for en mere detaljeret beskrivelse af forsvarets flåde af entreprenørmaskiner, entreprenørmateriel og traktorer.

* Bulldozer
* Bæltegravemaskiner
* Læssemaskiner
* Mini Bæltegravemaskiner
* Valsetog/Tromle/Pladevibrator
* Påhængsvogne
* Grussorteringsanlæg
* Rendegravere
* Traktorer
* Mini Traktorer